Et harmonikasammenstød gav torsdag eftermiddag 3-400 meter lang kø på Thistedvej ved Nørresundby. Meldingen, der kom ind klokken 14.46, lød i første omgang på en teknisk fastklemt. Der viste sig at være fire biler impliceret i uheldet, der skete, da en bil holdt stille og ventede på at svinge til venstre. Bag bilen holdt to andre biler stille. En fjerde bil kørte op bagi den bagerste bil, og det resulterer i et harmonikasammenstød. TV2/Nords reporter på stedet fortæller, at trafikken på et tidspunkt stod helt stille, og at mange bilister vendte om for at finde en anden vej. Klokken 15.45 melder politiet, at en bilinspektør er på vej, og at der er farbart i ét spor.

Referat:
Flere hundrede meter kø efter færdselsuheld på Thistedvej i Nørresundby. To tilskadekomne.